Notum sit omnibus, quod Pontius de sancto Sequano, et Humbertus frater suus pro pace, et fine quam fecerunt cum Gisleberto d’Avenne de morte fratris sui Willelmi, qui apud villam sancti Sequani fuit occisus, et avunculis ipsius Widone, et Renaldo, dederunt Deo, et sancto Petro, quicquid habebant in nemore, qui dicitur Rotardus. § Item pro hac eadem pace et fine Hugo Belmontis dominus quinque solidos censuales apud Montaniacum in manso de Siligne, sanctæ MARIÆ de Fonvenz, ubi corpus defuncti jacebat, dari constituit, tertia die post natale sancti Bartholomæi, quo anniversaria dies ejus agitur. Quod etiam testimonio proborum virorum roborari volumus. Sig. Abbatis de Tusleio. Sig. Abbatis de Karitate, Rotgero de Abens Monachi Bellæ vallis, Odonis de Furno. De Monachis nostris, Sig. Richardi Præpositi, Poncii, Nerduini. De Militibus, Haymonis Columbe, Hugonis Channe.